CELEX: 21998A0812(02)
Language: et
Date: 1997-07-07 00:00:00
Title: Protokoll, millega muudetakse Ukraina teadus- ja tehnoloogiakeskuse asutamislepingut

11/29. kd           ET                                          Euroopa Liidu Teataja                                                             69
21998A0812(02)
L 225/10                                              EUROOPA ÜHENDUSTE TEATAJA                                                            12.8.1998
                                                                    PROTOKOLL,
                             millega muudetakse Ukraina teadus- ja tehnoloogiakeskuse asutamislepingut
           KANADA, ROOTSI, UKRAINA JA AMEERIKA ÜHENDRIIGID,
           tegutsedes 25. oktoobril 1993. aastal Kiievis allakirjutatud Ukraina teadus- ja tehnoloogiakeskuse asutamislepingu (1993. aasta
           leping) XV artikli punkti B kohaselt,
           ON KOKKU LEPPINUD JÄRGMISES:
                                                                         I artikkel
           1993. aasta lepingu XII artikli punkti A muudetakse järgmiselt:
               “Lepinguosaliste töötajatele, kes asuvad seoses keskuse või selle projektide ja tegevusega Ukrainas, tagab Ukraina
               valitsus sama staatuse, mis on ette nähtud haldus- ja tehnilisele personalile 18. aprilli 1961. aasta diplomaatiliste
               suhete Viini konventsiooniga.”
                                                                        II artikkel
           1993. aasta lepingu XIII artiklit muudetakse järgmiselt:
               “Riigid või Euroopa ühendused, kes soovivad käesoleva lepinguga ühineda, teatavad sellest juhatusele
               tegevdirektori kaudu. Juhatus esitab tegevdirektori kaudu kõnesolevale riigile või Euroopa ühendustele
               käesoleva lepingu tõestatud koopia. Juhatuse heakskiidu korral võib riik või võivad Euroopa ühendused
               käesoleva lepinguga ühineda. Kui toimub mõne endise Nõukogude Liidu riigi või riikide ühinemine käesoleva
               lepinguga, täidab kõnesolev riik või täidavad kõnesolevad riigid Ukraina valitsuse võetud kohustusi vastavalt
               VIII artiklile, IX artikli punktile C ja X–XII artiklitele.”
                                                                        III artikkel
           A. Käesolevat protokolli kohaldatakse ajutiselt, kui kõik 1993. aasta lepingu osalised on sellele alla kirjutanud.
           B. Iga allakirjutaja teavitab teisi diplomaatiliste kanalite kaudu, et ta on täitnud kõik siseriiklikud menetlused, et
           siduda end käesoleva protokolliga.
           C. Käesolev protokoll jõustub punktis B kirjeldatud viimase teatamise kuupäeval.
 ---pagebreak--- 70 ET                                      Euroopa Liidu Teataja                                       11/29. kd
    Selle kinnituseks on täievolilised esindajad käesolevale protokollile alla kirjutanud.
    Vastu võetud Kiievis 7. juulil 1997. aastal ühes eksemplaris inglise, prantsuse ja ukraina keeles,
    kusjuures kõik tekstid on võrdselt autentsed.
    KANADA NIMEL:
    ROOTSI KUNINGRIIGI NIMEL:
    UKRAINA NIMEL:
    AMEERIKA ÜHENDRIIKIDE NIMEL: